Мария Виктория Атенсия
Празненството

Превод от испански: Рада Панчовска, —

chitanka.info

Трябва да отида на едно празненство:

костюмът за рецитали, месинговото колие от Албуфейра,

сандалите с фалшиви скъпоценни камъчета.

Какво трябва да правя на празненството?

Да говоря с най-близкия —

бил той познат или не, на моя възраст или някъде там —

убеждавайки го в чара си, от огледалото отричан,

и да прикрепям чашата си непринудено.

Защо да трябва да отида на каквото да е празненство?

Да разбера, че съм привикнала на тишината

сред шума и музиката

и известна влажност в градината,

напредне ли часът, когато никой не споделя масата ми.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.